મોટાં-મોટાં ફંક્શનમાં પહેરાતી કૉકટેલ ઇઅર-રિંગ અને રિંગ હવે દરેક ફંક્શનની શાન બની ગઈ છે. કૉકટેલ ઇઅર-રિંગ અને રિંગ જ્વેલરીમાં એવી વસ્તુ છે જેના પહેરવા પછી તમારે બીજી કોઈ જ્વેલરી પહેરવી જ નહીં પડે. કૉકટેલ ઇઅર-રિંગ અને રિંગ એવી જ્વેલરી નથી કે જેને તમે ગમે ત્યાં પહેરી શકો. પરંતુ એને નાનો હોય કે મોટો, પણ પ્રસંગ કેટલો મહત્વનો છે એ પ્રમાણે પહેરવામાં આવે છે. કૉકટેલ જ્વેલરી વિશે જણાવતાં જ્વેલરી ડિઝાઇનર માનસી જોશી કહે છે, ‘કૉકટેલ જ્વેલરીમાં ડિઝાઇન બહુ બોલ્ડ હોય છે. આ જ્વેલરી એવી છે જે તમે ક્યાં પહેરો છો એની સાથે તમારી પર્સનાલિટી પણ બહુ અગત્યની છે. બીજું, તમે કયા પ્રકારનું ડ્રેસિંગ કર્યું છે એ પણ મહત્વનું છે.’